CELEX: 62017TN0128
Language: fi
Date: 2017-02-27 00:00:00
Title: Asia T-128/17: Kanne 27.2.2017 – Torné v. komissio

24.4.2017   
            
            
               FI
            
            
               Euroopan unionin virallinen lehti
            
            
               C 129/27
            
         Kanne 27.2.2017 – Torné v. komissio
   (Asia T-128/17)
   (2017/C 129/41)
   Oikeudenkäyntikieli: ranska
   
      Asianosaiset
   
   
      Kantaja: Isabel Torné (Algés, Portugali) (edustajat: asianajajat S. Orlandi ja T. Martin)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että 16.4.2016 annettu päätös, jolla hylätään hänen pyyntönsä hänen eläkekertymänsä ja eläkeikänsä vahvistamisesta, kumotaan
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tämän asian kantaja riitauttaa päätöksen, jolla on implisiittisesti hylätty hänen pyyntönsä saada ennenaikainen päätös, joka koskee tiettyjä hänen eläkeoikeuksiinsa laskentaan liittyviä muuttumattomia perusteita. Kantaja katsoo, että hänen pyyntönsä implisiittinen hylkääminen merkitsee pidättäytymistä henkilöstösääntöjen edellyttämän toimen toteuttamisesta ja on siten henkilöstösääntöjen 90 artiklassa tarkoitettu hänelle vastainen toimi.
   Eläkkeensä laskentaperusteiden osalta kantaja riitauttaa myös komission käytännön, joka perustuu siihen, että muihin toimenhaltijoihin sovellettavien sääntöjen 2 artiklan f alakohdan soveltamisalaan kuuluvan tilapäisen toimenhaltijan siirron Euroopan unionin muuhun virastoon katsotaan merkitsevän uuden, edelliseen nähden erillisen työsopimuksen tekemistä, mikä merkitsee kyseisen toimenhaltijan urakehityksen keskeytymistä ja vanhuuseläkkeeseen liittyvien uusien sääntöjen soveltamista.